ȘTIU, 25 mai 2021, cu Irina Ursu și Ioana Țigănilă.
Probleme în Paradis. Puși să guverneze România, liderii PNL se ceartă pe partea economică. "De unde să dăm, domnule banii?" Țara așteaptă. Totuși, Guvernul ne-a spus azi despre cele 30 de miliarde primite de la UE. Planul zilei: un spital. Va fi gata în 2024, când vom avea alegeri. Știe Cîțu ce-și dorește. Uitați de prețul cireșelor! Au apărut pepenii SF din Japonia – 20.000 de euro bucata. Intră la licitație și maeștrii de la Dăbuleni – rețeta succesului o afli azi la Știu. Descoperire epocală la Guvern. După 5 luni și-au dat seama că la sate sunt prea puțini vaccinați. Ca să rezolve situația, șeful vaccinării, Gheorghiță, trimite armata de doctori de la oraș, înarmați cu ace si seringi. Să moară Covid-ul! Salutări de la Guvern cu o săptămână înainte de Ziua Copilului: "La mulți ani și scuze. Nu avem bani să vă mărim alocațiile". Au fumat, dar au și plătit. Cel mai mare contribuabil la bugetul României e un producător de țigări. Două miliarde de euro pentru România!
Juriul emisiunii a fost alcătuit din: Tatiana Lipchin, Mihaela Gîrbea și Mihaela Stroe.